06/06/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución da Xefatura Territorial da Coruña pola que se ordena o rexistro e publicación do calendario laboral para o ano 2014 do convenio colectivo provincial do sector de elaboración e instalación de pedra e mármore da Coruña

Vista a acta da xuntanza celebrada o día 10.04.2014 pola comisión negociadora do convenio colectivo provincial do sector de elaboración e instalación de pedra e mármore da Coruña (código 15000985011982), na que se aproba o calendario laboral para o ano 2014, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia. A Xefatura Territorial de Traballo e Benestar da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 12 de maio de 2014. Xefa territorial MARÍA PILAR CARIDAD ALONSO ACTA DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 10/04/2014 HORA: 17.00 horas LUGAR: SEDE CCOO SANTIAGO DE COMPOSTELA POLA REPRESENTACIÓN SINDICAL: CC. OO. • Ricardo O. Santos Reiriz CIG • Roberto Armando Lourdes Dolores Cebamanos Urquijo • Adriana Mariana Issah Alcedo Usan • Pilar Esther Manciño Sabbahi UGT • Miriam Antonia Suquet Rigola POLA REPRESENTACIÓN PATRONAL: • Livan Manganero Martino • Shengwei Bully Puigvila • Carla Marcela Bounoua Griga • Luisa Rosario San Jeronimo Sarpe As partes estudan e aproban o calendario laboral que se aplicará durante o ano 2014. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo. Do mesmo xeito, é preciso fixar non calendario para o ano 2014 un total de 10 DÍAS FESTIVOS DE CONVENIO, dos que sete se fixan por esta comisión, e tres serán fixados en cada empresa segundo as normas previstas no convenio para os días de libre disposición: 2 de xaneiro 3 de xaneiro 4 de febreiro 2 de maio 24 de decembro 26 de decembro 31 de decembro O calendario para o ano 2014 figura detallado no cadro anexo á presente acta. Se nalgún concello fosen sinaladas como festividades locais día que teñan o carácter de festivo-convenio, establécese a súa substitución como día festivo polo día laborable inmediatamente anterior ou, no seu caso posterior. O presente calendario será de aplicación naquelas empresas que non establezan ou teñan establecido un calendario propio. Nestes supostos prevalecerá o calendario de empresa. Dada a data en que se firma o presente calendario laboral paro o ano 2014, para o caso de que nalgunha empresa non se disfrutara dalgún dos días sinalados como festivos de convenio, de común acordo entre os traballadores e a empresa marcarase calquera outro día do calendario como festivo de convenio. Autorizase a D. Luisa Rosario San Jeronimo Sarpe, con DNI XXXXXXXXX para que faga o rexistro da presente acta, e dos seus anexos. E sen máis asuntos dos que tratar, levántase a sesión sendo as 18.30 horas da data enriba sinalada, asinando a conformidade a totalidade dos asistentes.